rejauldu/bengali-wikipedia huggingface dataset:
ইয়াঙ্গুন বিশ্ববিদ্যালয় (; এবং Yangon University; , ), যার সাবেক নাম রেঙ্গুন কলেজ, রেঙ্গুন বিশ্ববিদ্যালয় এবং রেঙ্গুন কলা ও বিজ্ঞান বিশ্ববিদ্যালয়, হলো ইয়াঙ্গুনের কামায়ুৎ শহরে অবস্থিত মায়ানমারে আধুনিক শিক্ষা পদ্ধতির সবচেয়ে প্রাচীন বিশ্ববিদ্যালয় এবং মায়ানমারের সবচেয়ে পরিচিত বিশ্ববিদ্যালয়। বিশ্ববিদ্যালয় মুক্ত শিল্প, বিজ্ঞান এবং আইনের বিভিন্ন শাখায় মূলতঃ স্নাতক-পূর্ব এবং স্নাতক-পরবর্তী ডিগ্রী (স্নাতক, স্নাতকোত্তর, স্নাতকোত্তর ডিপ্লোমা এবং ডক্টরেট) প্রদান করে থাকে। ১৯৯৬ সালের ছাত্র বিক্ষোভের পর হতে এই বিশ্ববিদ্যালয়ের মূল ক্যাম্পাস হতে কোনো পূর্ণ-কালীন স্নাতক ডিগ্রি দেওয়া হয়নি। ২০১৪ সাল হতে দেশের সেরা ছাত্রদের জন্য স্নাতক ডিগ্রি দেয়ার চল পুনরায় শুরু করা হয়। বর্তমানে রাস্ট্রবিজ্ঞান বিষয়ে স্নাতক ডিগ্রি নেয়ার সুযোগ দেয়া হয় স্নাতক-পূর্ব শিক্ষার্থীদের আর স্নাতকোত্তর ডিপ্লোমার সুযোগ রয়েছে সামাজ কার্ম এবং ভূতত্ত্ব বিষয়ের ক্ষেত্রে।  ইয়াংন বিশ্ববিদ্যালয় তার ইতিহাস জুড়ে গণ-আন্দোলন গড়ে ওঠার কেন্দ্রবিন্দুতে রয়েছে। ব্রিটিশদের বিরুদ্ধে গড়া তিনটি জাতীয় আন্দোলনই (১৯২০, ১৯৩৬ এবং ১৯৩৮) রেঙ্গুন বিশ্ববিদ্যালয় হতে শুরু হয়েছিল। ঔপনিবেশিকতা বিরোধী আন্দোলনের নেতারা, যেমন জেনারেল অাং সান, ইউ নু, নে উইন এবং উ থান্ট প্রমুখ এই বিশ্ববিদ্যালয়ের উল্লেখযোগ্য প্রাক্তন ছাত্র। বিশ্ববিদ্যালয়ের ছাত্র বিক্ষোভের এই ঐতিহ্য ঔপনিবেশিকতা পরবর্তী যুগ - ১৯৬২, ১৯৭৪, ১৯৮৮ এবং ১৯৯৬-এও অব্যাহত ছিল।   ইতিহাস  থাম্ব|১৯৯০'এর দশকে জুডসন কলেজের সাথে সংযুক্ত হওয়ার আগে রেঙ্গুন কলেজ।  ১৮৭৮ সালে কলকাতা বিশ্ববিদ্যালয়ের একটি অনুমোদিত কলেজ হিসেবে প্রতিষ্ঠিত হওয়া রেঙ্গুন কলেজের পরিচালনা এবং ব্যবস্থাপনার দায়িত্বে ছিলো ব্রিটিশ ঔপনিবেশিক প্রশাসন কর্তৃক প্রতিষ্ঠিত শিক্ষা সিন্ডিকেট কর্তৃৃৃপক্ষ। কলেজটিকে ১৯০৪ সালে সরকারি কলেজ নামে এবং ১৯২০ সালে বিশ্ববিদ্যালয় কলেজ নামে পুনরায় নামকরণ করা হয়। ১৯২০ সালে রেঙ্গুন বিশ্ববিদ্যালয় আইন'এর অধীনে যখন বিশ্ববিদ্যালয় কলেজ (রেঙ্গুন কলেজ-ধর্মনিরপেক্ষ) এবং জুডসন কলেজ (ব্যাপটিস্ট-অনুমোদিত) সংযুক্ত হয় তখন প্রতিষ্ঠা হয় রেঙ্গুন বিশ্ববিদ্যালয়ের। আমেরিকান ব্যাপটিস্ট মিশন রেঙ্গুন বিশ্ববিদ্যালয়ের মধ্যে একটি পৃথক প্রতিষ্ঠান হিসেবে জুডসন কলেজ (সাবেকঃ ব্যাপটিস্ট কলেজ)-কে স্বীকৃতি দেয়ার সিদ্ধান্ত নেয়। কেমব্রিজ বিশ্ববিদ্যালয় ও অক্সফোর্ড বিশ্ববিদ্যালয়ের অনুকরণে রেঙ্গুন বিশ্ববিদ্যালয়টিকে প্রতিষ্ঠিত করা হয়। ব্রিটিশদের দ্বারা উচ্চশিক্ষা প্রদানের জন্য স্থাপিত প্রতিষ্ঠানগুলি - ১৯২৫ সালে মান্দালয়ে স্থাপিত মান্দালয় কলেজ, ১৯৩০ সালে রেঙ্গুনে স্থাপিত শিক্ষক প্রশিক্ষণ কলেজ এবং মেডিকেল কলেজ এবং ১৯৩৮ সালে মান্দালয়ে স্থাপিত কৃষি কলেজ রেঙ্গুন বিশ্ববিদ্যালয়ের অধীনে পরিচালিত হতো।   তথ্যসূত্র   বিষয়শ্রেণী:১৮৭৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৭৮-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:মায়ানমারের বিশ্ববিদ্যালয় ও কলেজ
ব্রজমোহন দত্ত (১৮২৬-১৮৮৬) ছিলেন একজন বাঙালি সমাজসেবী এবং শিক্ষাবিদ। তিনি ছিলেন জাতীয়তাবাদী রাজনীতিবিদ অশ্বিনী কুমার দত্তের পিতা।   প্রাথমিক জীবন  ব্রজমোহন দত্ত ১৮২৬ সালে ব্রিটিশ ভারতের বরিশালের গৌরনদী উপজেলার বাটাজোর গ্রামে জন্মগ্রহণ করেন। তিনি বাংলার বিভিন্ন জেলাতে ডেপুটি ম্যাজিস্ট্রেট এবং উপ-বিচারক হিসাবে দায়িত্ব পালন করেছিলেন।   পেশা  তিনি গ্রামবাংলায় সামাজিক কাজ এবং শিক্ষা ও যোগাযোগ ব্যবস্থার উন্নতিতে নিযুক্ত ছিলেন। ১৮৬৭ সালে তিনি পটুয়াখালী মহকুমা সৃষ্টিতে ভূমিকা পালন করেছিলেন। বরিশালের লোকদের মধ্যে ইংরেজি ভাষা শিক্ষার প্রয়োজনীয়তা উপলব্ধি করে তিনি অর্থ অনুদানও দিয়েছিলেন, মহিলা শিক্ষার প্রচারের জন্য তিনি বিদ্যালয় প্রতিষ্ঠা করেছিলেন। তিনি নদিয়ার কৃষ্ণনগরে একটি ছোট আদালতের বিচারক হিসাবে অবসর গ্রহণ করেন।  তাঁর পুত্র অশ্বিনী কুমার দত্ত তার অবদান থেকে প্রেরণা পান এবং ১৮৮৪ সালে ব্রজমোহন দত্তের স্মৃতির স্মরণে বরিশালে ব্রজমোহন কলেজ প্রতিষ্ঠা করেন।   তথ্যসূত্র   বহিঃসংযোগ    বিষয়শ্রেণী:১৮৮৬-এ মৃত্যু বিষয়শ্রেণী:১৮২৬-এ জন্ম বিষয়শ্রেণী:বাঙালি হিন্দু বিষয়শ্রেণী:ভারতীয় সংস্কারক বিষয়শ্রেণী:১৯শ শতাব্দীর ভারতীয় শিক্ষাবিদ বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:১৯শ শতাব্দীর ভারতীয় জনহিতৈষী বিষয়শ্রেণী:ভারতীয় শিক্ষাবিদ বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:গৌরনদী উপজেলার ব্যক্তি বিষয়শ্রেণী:বরিশাল জেলার আইনজীবী বিষয়শ্রেণী:১৯শ শতাব্দীর ভারতীয় বিচারক
মতিলাল মল্লিক (১৯১২ - ১৫ ডিসেম্বর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বিপ্লবী দলের সদস্য ছিলেন। ১০ এপ্রিল ১৯৩৪ তারিখে তিনি অস্ত্র সংগ্রহ করে ফেরার পথে গ্রামবাসীদের কাছে ধরা পড়েন। সরকারি সৈন্য ও গ্রামরক্ষী দলের সহিত সশস্ত্র সংঘর্ষে মতিলালের গুলিতে সরকারি বাহিনীর নেতা নিহত হয়। পুলিশ স্বীকারোক্তি আদায়ের জন্য ও সঙ্গীদের নাম জানার জন্য তার ওপর অমানুষিক অত্যাচার করে ব্যর্থ হয়। ঢাকা কেন্দ্রীয় কারাগারে তার ফাঁসি কার্যকর করা হয়। তার জন্ম তৎকালীন ঢাকা জেলার দেওভোগ গ্রামে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৫৩৭, ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩।  তথ্যসূত্র   বিষয়শ্রেণী:১৯১২-এ জন্ম বিষয়শ্রেণী:১৯৩৪-এ মৃত্যু বিষয়শ্রেণী:অনুশীলন সমিতি বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ঢাকার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ঢাকা জেলার ব্যক্তি বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:বাঙালি বিপ্লবী বিষয়শ্রেণী:মৃত্যুদণ্ড কার্যকর হওয়া বিপ্লবী বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
ইঞ্জমবক্কম দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল৷‌ ২০১১ খ্রিস্টাব্দে অক্টোবর মাসের পূর্বে এটি চেঙ্গলপট্টু জেলার শোলিঙ্গনলুর তালুকের একটি জনগণনা নগরী ছিল। আরো পূর্বে এটি কাঞ্চীপুরম জেলার শোলিঙ্গনলুর পঞ্চায়েত সমিতির একটি গ্রাম ছিল। পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। লোকালয়টি ইস্ট কোস্ট রোড বরাবর চেন্নাই শহরের দক্ষিণ দিকে অবস্থিত।   জনতত্ত্ব  ২০০১ খ্রিস্টাব্দের জনগণনা অনুসারে ইঞ্জমবক্কমের জনসংখ্যা ছিল ১০,০৮৪ জন। কিন্তু তৎপরবর্তী দশ বছরে জনসংখ্যা বেড়ে প্রায় দ্বিগুণ হয়।  ২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২১,১৫৮ জন, যেখানে পুরুষ ১০,৮৪৯ জন ও নারী ১০,৩০৯ জন অর্থাৎ প্রতি হাজার পুরুষে ৯৫০ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,৫৪৭ জন যেখানে শিশুপুত্র সংখ্যা ১,৩৩৫ জন এবং শিশুকন্যা সংখ্যা ১,২১২ জন। জনসংখ্যা অনুপাতে শিশু ১২.০৪ শতাংশ। শহরটির সাক্ষরতার হার ছিল ৮৯.৮৮ শতাংশ যেখানে পুরুষ সাক্ষরতার হার ৯৩.৪৪ শতাংশ ও নারী সাক্ষরতার হার ৮৬.১৫ শতাংশ। শহরে মোট পরিবার সংখ্যা ৫,৩৫৫ টি।https://www.census2011.co.in/data/town/629388-injambakkam-tamil-nadu.html   তথ্যসূত্র   বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
ধানসিরি-জুব্জা লাইন হল ভারতের নাগাল্যান্ড রাজ্যের দুটি প্রধান শহর — ডিমাপুর এবং কোহিমার মধ্যে একটি একক-ট্র্যাক রেলপথ । লাইনটি ডিমাপুর রেলওয়ে স্টেশনের কাছে ধানসিরি জংশন থেকে কোহিমা জুব্জা রেলওয়ে স্টেশন পর্যন্ত শুরু হয়। এটি ভারতীয় রেলওয়ের উত্তর- পূর্ব সীমান্ত রেলওয়ে জোনের একটি অংশ।   ইতিহাস   ডিমাপুর রেলওয়ে স্টেশনটি প্রথম ১৯০৩ সালে খোলা হয়েছিল।ভারতীয় রেলওয়ের উচ্চাভিলাষী পরিকল্পনার অংশ হিসাবে উত্তর-পূর্ব রাজ্যগুলির সমস্ত রাজধানীকে ব্রডগেজ রেল সংযোগের মাধ্যমে সংযুক্ত করার জন্য, রেলমন্ত্রী সুরেশ প্রভু নাগাল্যান্ডের রাজধানী কোহিমাকে নিয়ে আসার জন্য 88 কিলোমিটার রেল লাইনের ভিত্তিপ্রস্তর স্থাপন করেছিলেন। ভারতের রেলওয়ে মানচিত্র।তিন ধাপে প্রকল্পটি বাস্তবায়ন করা হবে।   প্রথম ধাপে ধানসিরি থেকে সুখোভি (১৬ কিমি) লাইন।  দ্বিতীয় পর্বে সুখোভি থেকে খাইবং জড়িত। (৩০ কিমি)  তৃতীয় ধাপে খাইবং থেকে জুব্জা জড়িত। (৪৫ কিমি)  প্রকল্পের প্রথম পর্যায়টি ডিসেম্বর ২০১৮ এর মধ্যে শেষ করার লক্ষ্যমাত্রা রয়েছে, দ্বিতীয় এবং তৃতীয় ধাপগুলি যথাক্রমে ডিসেম্বর ২০১৯ এবং মার্চ ২০২০ এর মধ্যে শেষ করার লক্ষ্যমাত্রা রয়েছে।     বর্তমান অবস্থা   আগস্ট ২০১৯ পর্যন্ত, ২৫% ৮২.৫কিমি লাইন এর উপর কাজ করে কোহিমার কাছে ডিমাপুর থেকে জুব্জা পর্যন্ত সম্পন্ন হয়েছে, রেলওয়ে নাগাল্যান্ড সরকারকে জমি অধিগ্রহণ প্রক্রিয়া ত্বরান্বিত করার অনুরোধ করেছে যা এই রেল সংযোগের অগ্রগতি ধরে রেখেছে।   তথ্যসূত্র   বিষয়শ্রেণী:উত্তর-পূর্ব সীমান্ত রেল বিষয়শ্রেণী:ভারতের ৫ ফুট ৬ ইঞ্চি গেজের রেলপথ
মেছেনি খেল বা মেছেনি নাচ হল উত্তরবঙ্গের রাজবংশী সম্প্রদায়ের মহিলাদের গ্রামীণ লোকাচারকেন্দ্রিক নৃত্যগীত। মূলত পশ্চিমবঙ্গের জলপাইগুড়ি, কোচবিহার ও আলিপুরদুয়ার জেলায় তিস্তাবুড়ির ব্রতপূজা উপলক্ষ্যে এই নাচগান অনুষ্ঠিত হয়। বৈশিষ্ট্য উত্তরবঙ্গের প্রধান নদী তিস্তা স্থানীয় কৃষিজীবী মানুষের কাছে জাগ্রত দেবতা। তাই বাংলা বছরের শুরুতে সারা বছরের শুভকামনায়, খরা-বন্যার হাত থেকে পরিত্রাণলাভের জন্য, নিয়মিত বৃষ্টি ও অনুকূল আবহাওয়া পাওয়ার জন্য গ্রামীণ মানুষেরা তিস্তাবুড়ির পূজা করেন; পূজার আঙ্গিকগত নৃত্যগীতই মেছেনী খেল বা মেছেনী নাচ নামে পরিচিত।  রাজবংশী কৃষক মেয়েরা সজ্জিত হয়ে দলবদ্ধভাবে গ্রামে গ্রামে গিয়ে বাংলা বছরের প্রথম দিন থেকে তিস্তাবুড়ির পূজা দেওয়ার জন্য সকলকে আহ্বান জানায়। শোলার অলঙ্কারে সজ্জিত একটি ছাতা নিয়ে বাড়ি বাড়ি গিয়ে গান ও নাচ করে। একমাস ধরে এই অনুষ্ঠান চলে।  একমাস পর মূল পূজার দিনে মেয়েরা কলার খোলা দিয়ে ভেলা তৈরি করে নানা ফুল দিয়ে নানা আকারে ও রূপে তা সাজিয়ে প্রদীপ জ্বালিয়ে জলে ভাসিয়ে দেয়। পূজার উপকরণ হিসেবে থাকে ধূপ, দীপ, কলা, ভোগা (ঘি বা তেলে ভেজানো তুলো বা কাপড়ের সলতে), আতপ চাল ইত্যাদি। এরপর মেয়েরা তিস্তাবুড়ির উদ্দেশ্যে সমবেত কণ্ঠে গান করেন — "আজি কেনে ভূরার বাইজ মোর উঠেরে। না জানি তিস্তা বুড়ি কোন্ ঘাটে সাজেরে।" এই পূজা মূলত মেয়েদের অনুষ্ঠান হলেও রাজবংশী পুরুষেরা সার্বজনীন ভাবে এতে অংশগ্রহণ করে থাকে।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২০৫ তথ্যসূত্র   বহিঃসংযোগ  বিষয়শ্রেণী:বাংলার সংস্কৃতি বিষয়শ্রেণী:পশ্চিমবঙ্গের লোকসংস্কৃতি বিষয়শ্রেণী:নৃত্য
ট্রেসি চু সিন-সুয়েট (জন্ম: ২৮ জুন ১৯৮৮) হলেন হংকংয়ে জন্মগ্রহণকারী একজন কানাডীয় অভিনেত্রী, টেলিভিশন উপস্থাপিকা এবং ব্যারিস্টার।  চু ২০১২ সালে মিস হংকং প্রতিযোগিতার মাধ্যমে বিনোদন জগতে আত্মপ্রকাশ করেন। ২০১৫ সালে, তিনি টিভিবি স্টার অ্যাওয়ার্ডস মালয়েশিয়া এবং স্টারহাব টিভিবি অ্যাওয়ার্ডস উভয় ক্ষেত্রেই মোস্ট ইমপ্রুভড টিভিবি আর্টিস্ট অ্যাওয়ার্ড জিতেছিলেন। ২০১৬ সালে, তিনি "ওভার রান ওভার" নাটকে তার প্রথম ও প্রথম নারী চরিত্রে অভিনয় করেন।  ২০২০ সালের সেপ্টেম্বরে, চু আনুষ্ঠানিকভাবে ডেনিস চ্যাং'স চেম্বারে ব্যারিস্টার হন।     তথ্যসূত্র    বহিঃসংযোগ    ট্রেসি চু টিভিবি শিল্পী পাতা   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকংয়ীয় টেলিভিশন অভিনেত্রী বিষয়শ্রেণী:হংকংয়ীয় চলচ্চিত্র অভিনেত্রী বিষয়শ্রেণী:২১শ শতাব্দীর হংকংয়ীয় অভিনেত্রী বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:কানাডায় হংকংয়ীয় অভিবাসী বিষয়শ্রেণী:টিভিবি অভিনয়শিল্পী
উলুবেড়িয়া কলেজ হল, ভারতীয় রাজ্য পশ্চিমবঙ্গের হাওড়া জেলার অন্তর্গত একটি প্রসিদ্ধ ও অন্যতম অগ্ৰগণ্য উচ্চশিক্ষাপ্রতিষ্ঠান। এটির অবস্থান শহর-উলুবেড়িয়ার কেন্দ্রস্থলে ও.টি. রোড পার্শ্ববর্তী সিজবেড়িয়া অঞ্চলে। কলেজটি কলকাতা বিশ্ববিদ্যালয় দ্বারা অনুমোদিত।   ঐতিহাসিক প্রেক্ষাপট  থাম্ব|❐ স্থপতি: উলুবেড়িয়া কলেজের প্রতিষ্ঠাতা-আচার্য হরিপদ ঘোষাল-এর আবক্ষ মূর্তি ১৯৪৮ খ্রিস্টাব্দের ১৬ আগস্ট বিশিষ্ট শিক্ষাবিদ শ্রী হরিপদ ঘোষাল মহাশয় উলুবেড়িয়া কলেজ প্রতিষ্ঠা করেন। শিক্ষাবিদ হরিপদ ঘোষাল স্থানীয় এক উচ্চ বিদ্যালয়ের প্রধান শিক্ষক ছিলেন। তৎকালীন সময়ে স্থানীয় শিক্ষার্থীদের উচ্চ বিদ্যালয় থেকে পাশ করে বেরোনোর পর, উচ্চশিক্ষা লাভের জন্য কোনও কলেজ বা উচ্চশিক্ষা প্রতিষ্ঠান এই অঞ্চলে ছিল না। তাদের, বিশেষ করে সংখ্যালঘু ছাত্রীদের উচ্চশিক্ষা দানের উদ্দেশ্যে স্থানীয় কয়েকজন শিক্ষাবিদ ব্যক্তির ঐকান্তিক সহযোগীতা ও উদ্যোগে তিনি সদ্যস্বাধীন ভারতবর্ষে, ১৯৪৮ খ্রিস্টাব্দে 'উলুবেড়িয়া কলেজ' প্রতিষ্ঠা করেছিলেন। কিছু সংখ্যক স্থানীয় ছাত্রছাত্রী নিয়ে উলুবেড়িয়া কলেজের প্রতিষ্ঠাতা অধ্যক্ষ হরিপদ ঘোষাল মহাশয় এই কলেজের যাত্রা শুরু করেছিলেন। দিনে দিনে কলেজে ছাত্রছাত্রীর সংখ্যা বৃদ্ধি পায়।  ১৯৪৮ খ্রিস্টাব্দে উলুবেড়িয়া কলেজ কলকাতা বিশ্ববিদ্যালয়ের অনুমোদন লাভ করে। তখন শুধু কলাবিদ্যা পড়ানো হত। ১৯৬৮ খ্রিস্টাব্দে উলুবেড়িয়া কলেজে হাওড়া জেলার প্রথম শিক্ষক শিক্ষণ (বিএড) বিভাগ চালু করা হয়েছিল। শিক্ষক শিক্ষণ বিভাগে মোট ১০০ আসন আছে।   বিভাগসমূহ    বিজ্ঞান বিভাগ  ১৯৫৫ খ্রিস্টাব্দে কলেজে বিজ্ঞান পড়ানো শুরু হয়।   রসায়ন  পদার্থবিদ্যা  গণিতশাস্ত্র  উদ্ভিদবিজ্ঞান  প্রাণিবিদ্য  শারীরবিদ্যা   কলা ও বাণিজ্য বিভাগ  ১৯৬৭ খ্রিস্টাব্দে কলেজে বাণিজ্য বিভাগ চালু হয়েছিল।   বাংলা  ইংরেজি  সংস্কৃত  ইতিহাস  রাষ্ট্রবিজ্ঞান  দর্শন  বাণিজ্য   বি-এড বিভাগ   উলুবেড়িয়া কলেজ শিক্ষক-শিক্ষণ বা বিএড বিভাগের সূচনা হয় ১৯৬৮ সালে। প্রসঙ্গত উল্লেখ্য, এটি হাওড়া জেলার প্রথম বিএড কলেজ।   স্বীকৃতি  ২০১৪ খ্রিস্টাব্দে উলুবেড়িয়া কলেজ জাতীয় মূল্যায়ন ও প্রত্যয়ন পরিষদ (ন্যাক) দ্বারা আবার স্বীকৃতি এবং বি গ্রেড প্রাপ্ত হয়েছে। কলেজটি বিশ্ববিদ্যালয় মঞ্জুরি কমিশন (ইউজিসি) দ্বারাও স্বীকৃত।Colleges in West Bengal, University Grants Commission   প্রাক্তনী   আরিফুল হক (অভিনেতা), বাংলাদেশ   আরো দেখুন    কলকাতা বিশ্ববিদ্যালয় কর্তৃক অনুমোদিত কলেজগুলির তালিকা  ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র   বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হাওড়া জেলার বিশ্ববিদ্যালয় বিষয়শ্রেণী:১৯৪৮-এ পশ্চিমবঙ্গে প্রতিষ্ঠিত বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৫:২০, ৩০ জুলাই ২০২৩ (ইউটিসি) বি সি কে এম পি মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন) () উচ্চ বিদ্যালয় স্বয়ংক্রিয়ভাবে উল্লেখযোগ্য নয়। এছাড়া বিদ্যালয়টির কোন ঐতিহাসিক গুরুত্ব বিদ্যমান নেই। তাছাড়া এতে উল্লেখ করার মতো তথ্যসূত্র বিদ্যমান নেই। আবার এটির উল্লেখযোগ্য প্রচারণাও পাওয়া যায় নি। ≈ ফারহান  «আলাপ» ০৯:১৩, ২৩ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শুমধ্ববিজয়া বা শ্রী মাধব বিজয়া বা মধ্ব বিজয়া হল দ্বৈত দার্শনিক মধ্বাচার্যের প্রসংশা সম্পর্কিত রচনা। এটি নারায়ণ পণ্ডিতাচার্য দ্বারা রচিত, যিনি ছিলেন ত্রিবিক্রম পণ্ডিতাচার্যের পুত্র, মধ্বাচার্যের প্রত্যক্ষ শিষ্যদের একজন।  শুমধ্ববিজয়া একটি সংস্কৃত রচনা এবং এটি ১৬টি সর্গ নিয়ে গঠিত। এটি বায়ুর প্রথম দুজন অবতারের বর্ণনা দিয়ে শুরু হয়, যেমন হনুমান ও ভীম। এটি তারপর মধ্বাচার্যের জীবন বর্ণনা করতে এগিয়ে যায়, যিনি তৃতীয় অবতার। শুমধ্ববিজয়ায় মধ্বাচার্যের জীবনের বিভিন্ন ঘটনার বিশদ বিবরণ রয়েছে এবং এটিই মধ্বাচার্য সম্পর্কে তথ্যের একমাত্র প্রামাণিক উৎস যা বিদ্যমান। নারায়ণ পণ্ডিতাচার্য ছিলেন মধ্বাচার্যের সমসাময়িক যা কাজের সত্যতাকে ব্যাপকভাবে যোগ করে। এটিতে মধ্বাচার্যের দৈনন্দিন ব্যক্তিগত ও অন্তরঙ্গ কাজের বিবরণ রয়েছে।  শুমধ্ববিজয়া একটি মহাকাব্য এবং এর শৈলী সংস্কৃত সাহিত্যের মহাকাব্যের সমস্ত প্রয়োজনীয়তা পূরণ করে। এটির বেশ কিছু ভাষ্য রয়েছে যা মহাকাব্য বুঝতে সাহায্য করে। নারায়ণ পণ্ডিতচার্য নিজেই তাঁর মহাকাব্য এটির একটি ভাষ্য লিখেছেন। এই ভাষ্যকে বলা হয় ভাব প্রকাশিকা। এটি অত্যন্ত দরকারী ভাষ্য কারণ কবি নিজেই মধ্বাচার্যের জীবনী এবং মধ্বাচার্য যে স্থানগুলি পরিদর্শন করেছেন তার অংশ হিসাবে বেশ কয়েকজন ব্যক্তির কন্নড় ও তুলু ভাষায় নাম দিয়েছেন। কাব্যে এই নামগুলিকে সংস্কৃত করা হয়েছে।  তথ্যসূত্র  উৎস       বহিঃসংযোগ   Discourse on Sumadhva Vijaya (Kannada) by Vidwan Vyasanakere Prabhanjanacharya.   Biographical links to Madhvacharya and other dvaita resources   Madhva and other Dvaita saints text resource   Complete Biography of Sriman Madhvacharya   বিষয়শ্রেণী:দ্বৈত বেদান্ত বিষয়শ্রেণী:হিন্দু ধর্মগ্রন্থ বিষয়শ্রেণী:সংস্কৃত গ্রন্থ বিষয়শ্রেণী:বৈষ্ণব ধর্মগ্রন্থ বিষয়শ্রেণী:হিন্দু ভক্তিমূলক গ্রন্থ বিষয়শ্রেণী:স্তোত্র
সরদহ রেলওয়ে স্টেশন বাংলাদেশের রাজশাহী বিভাগের রাজশাহী জেলার [[চারঘাট  উপজেলা]]র অন্তর্গত একটি রেলওয়ে স্টেশন। রাজশাহী রেলস্টেশন এর পার্শ্ববর্তী এই স্টেশনটি সরদহ ও চারঘাট উপজেলার নাগরিকদের রেল সেবা প্রদান করে থাকে। তবে গুরুত্ব ও মান বিবেচনায় স্টেশনটিতে সব আন্তঃনগর ট্রেনের বিরতি দেওয়া হয় না।  অবস্থান সরদহ রেলওয়ে স্টেশন আব্দুলপুর-পুরনো মালদা লাইনের আব্দুলপুর-রাজশাহী অংশে অবস্থিত।  ইতিহাস সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা  নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সে সময় আব্দুলপুর-আমনুরা শাখা লাইনের স্টেশন হিসাবে সরদহ রেলওয়ে স্টেশন চালু হয়।  পরিষেবা সরদহ রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: বনলতা এক্সপ্রেস পদ্মা এক্সপ্রেস ধুমকেতু এক্সপ্রেস সিল্কসিটি এক্সপ্রেস কপোতাক্ষ এক্সপ্রেস সাগরদাঁড়ি এক্সপ্রেস বরেন্দ্র এক্সপ্রেস তিতুমীর এক্সপ্রেস ঢালারচর এক্সপ্রেস উত্তরা এক্সপ্রেস মহানন্দা এক্সপ্রেস রাজশাহী এক্সপ্রেস রাজশাহী কমিউটার ও কিছু  লোকাল ট্রেন।  তথ্যসূত্র  বিষয়শ্রেণী:রাজশাহী জেলার রেলওয়ে স্টেশন
থাম্ব|২০১২ সালের অক্টোবরে একটি চক এ-ফ্রেম চিহ্ন বইয়ের দোকান বন্ধ করার ঘোষণা দেয় টরন্টো উইমেন বুকস্টোর ২০১২ সালের নভেম্বরে বন্ধ হওয়ার আগে কানাডার বৃহত্তম অলাভজনক নারীবাদী বইয়ের দোকান ছিল।Mitchell, 57 এটি মূলত বর্ণাঢ্য নারীদের দ্বারা পরিচালিত ও কর্মী ছিল,Piepzna-Samarasinha (2006) এবং নারীবাদী ও নিপীড়ন বিরোধী রাজনীতির প্রচারের জন্য নারী লেখিকাদের কল্পকাহিনী, কবিতা ও অ-ফিকশন বিক্রি করেছিল।  ইতিহাস  বইয়ের দোকানটি অনানুষ্ঠানিকভাবে ১৯৭০-এর দশকের গোড়ার দিকে ডুপন্ট স্ট্রিটে একটি মহিলা সংস্থান কেন্দ্রে বইয়ের একক শেলফ হিসাবে শুরু হয়েছিল,Mitchell, 57Barlow (2010) এবং ১৯৭৩ সালে কেনসিংটন মার্কেটের একটি সাইটে একটি বইয়ের দোকান হিসাবে খোলা হয়েছিল, যেখানে এটি একজন নারীবাদী প্রিন্টিং প্রেস ও একটি আত্মরক্ষা সমষ্টির সাথে যুক্ত ছিল।Lehay (1996)  বইয়ের দোকানটি একটি আকস্মিক অগ্নিবোমা হামলায় ২৯ জুলাই ১৯৮৩-এ প্রায় ধ্বংস হয়ে গিয়েছিল,"Pro-choice, anti-abortions groups stage rallies at same time in Toronto". Regina Leader-Post, August 4, 1983. যা আসলে হেনরি মরজেন্টালারের প্রতিবেশী গর্ভপাত ক্লিনিকে আক্রমণ করার উদ্দেশ্যে করা হয়েছিল।Herman (1994) ধীরগতির বীমা বন্দোবস্তের সাথে একীভূত  পণ্যদ্রব্যের ক্ষতি ও পুনরায় খোলার বিলম্ব বইয়ের দোকানের অর্থের উপর উল্লেখযোগ্য চাপ সৃষ্টি করেছিল। একটি ফায়ার সেল, যেখানে বইয়ের দোকানটি আগুনে ক্ষতিগ্রস্থ পণ্যগুলি এর উদ্দেশ্যের জন্য সমর্থকদের কাছে বিক্রি করেছিল, বইয়ের দোকানটি একটি নতুন স্থান ৭৩ হারবার্ড সেন্টে পুনরায় খোলার জন্য পর্যাপ্ত মূলধন সরবরাহ করেছিল।Barlow (2010) সেই সময়ে দোকানের একজন কর্মচারী এর ফায়ারবোম্বিং, জেনিন ফুলার, পরে ভ্যাঙ্কুভারে চলে যান, যেখানে তিনি লিটল সিস্টার'স বুক এবং আর্ট এম্পোরিয়ামের ম্যানেজার হন এবং কানাডা কাস্টমসের বিরুদ্ধে স্টোরের চলমান যুদ্ধে কানাডার সবচেয়ে প্রভাবশালী সেন্সরশিপ বিরোধী কর্মী হিসাবে বিশিষ্টতা অর্জন করেন।"B.C. Heroes: Janine Fuller". Vancouver Sun, March 3, 2011. পরে ১৯৯২ সালের মে মাসে মরজেন্টালারের ক্লিনিকে দ্বিতীয় অগ্নিবোমা হামলায় দোকানটি আরও মাঝারি ক্ষতির সম্মুখীন হয়।Bagley, Gordon. Bombing of Toronto abortion clinic raises stakes in bitter debate. Canadian Medical Association Journal, Volume 147, p. 1528. 1992.  ১৯৯৩ সাল নাগাদ, বৃহত্তর চেইন বইয়ের দোকান থেকে কঠোর প্রতিযোগিতার ফলে টরন্টোর উইমেন'স বুকস্টোরটি ক্ষতির মুখে পড়েছিল। একই সময়ে অন্যান্য অনেক স্বাধীন বইয়ের দোকানে অনুরূপ পরিস্থিতির মুখোমুখি হয়েছিল।   তথ্যসূত্র   বিষয়শ্রেণী:পাঠাগার বিষয়শ্রেণী:নারীবাদী
মোহাম্মদ মতিউর রহমান () (১০ মার্চ, ১৮৯২ - ১৮ অক্টোবর, ১৯৬৫) ছিলেন বাংলাদেশের একজন শিক্ষক, গবেষক ও লেখক। তিনি বিভিন্ন মাদ্রাসা ও স্কুলে শিক্ষকতা করেছেন। তিনি বাংলা একাডেমী থেকে ১৯৬৭ সনে প্রকাশিত ঐতিহাসিক অভিধান-এর সংকলক ছিলেন। তার রচিত স্কুলপাঠ্য পুস্তকসমূহ হচ্ছে, পুষ্প রহস্য (১৯২১), উদ্ভিদ রহস্য (১৯২৬), ময়মনসিংহের ভূগোল (১৯২৮), দেওয়ান ঈসা খাঁ প্রভৃতি। আঞ্চলিক ইতিহাস গবেষণার জন্য ১৯২৯ সনে পাকুন্দিয়া আলহক সাহিত্য সমিতি তাকে স্বর্ণপদক দিয়ে পুরস্কৃত করে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণ, নভেম্বর ২০১৩, পৃষ্ঠা ৫৩৬,   জন্ম ও শিক্ষা  মোহাম্মদ মতিউর রহমান জন্মেছিলেন কিশোরগঞ্জ জেলার পাকুন্দিয়া উপজেলার হোসেন্দিতে। তার পিতার নাম মুন্সী মোহাম্মদ হানিফ এবং মাতার নাম মোসাম্মৎ মমরোজউন্নেছা। কিশোরগঞ্জ উচ্চ ইংরেজি বিদ্যালয় থেকে ১৯১৩ সনে ম্যাট্রিক পাস করেন এবং বছরখানেক ঢাকার জগন্নাথ কলেজে পড়েন।  তথ্যসূত্র   বিষয়শ্রেণী:১৮৯২-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:বাঙালি গবেষক বিষয়শ্রেণী:বাঙালি লেখক বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:জগন্নাথ কলেজের প্রাক্তন শিক্ষার্থী
25px|alt=|link= উইকিপিডিয়াতে স্বাগতম। এটি এমন একটি বিশ্বকোষ যেখানে সকলেই অবদান রাখতে পারে, কিন্তু সম্প্রতি আপলোড করা আপনার কিছু ফাইলে{{safesubst:#if:|, যেমন  :-এ,}} কপিরাইট সংক্রান্ত তথ্য নেই। মনে রাখবেন উইকিপিডিয়াতে মেধাস্বত্ব/কপিরাইট বিষয়টি অত্যান্ত গুরুত্বের সাথে বিবেচনা করা হয়। এবং উইকিপিডিয়ায় আপলোড করা প্রতিটি ফাইলের কপিরাইট সংক্রান্ত তথ্য অন্য যে কেউ যাচাই করতে পারেন। উইকিপিডিয়াতে আপলোড করা ফাইলগুলোর কপিরাইট সম্পর্কে আরও বিস্তারিত জানার জন্য,  মিডিয়াফাইল সংক্রান্ত প্রশ্নসমূহ দেখুন। ধন্যবাদ।
থাম্ব|300px|ইউরোপীয় আদিবাসী ভাষাগুলোর বিস্তরন মানচিত্র (codes according to ISO 639-1 and ISO 639-2)  ইউরোপীয় ভাষা দিবস ২৬ সেপ্টেম্বর তারিখে সমগ্র বিশ্ব ব্যাপী পালিত হয়। বিশ্বব্যাপী ইউরোপীয় ভাষার চর্চা ও গবেষণায় উদ্বুদ্ধ করা ও ছড়িয়ে দেয়ার অভিপ্রায়ে ২০০১ সালে ইউরোপীয় ভাষা বর্ষ সমাপ্তের পর ঐ বছরেরই ৬ ডিসেম্বর তারিখে কাউন্সিল অব ইউরোপ এই দিবসটি পালনের জন্য প্রস্তাবনা আনে যা পরবর্তীতে কাউন্সিল অব ইউরোপ ও ইউরোপীয় ইউনিয়ন - এই দুই সংস্থার যৌথ সম্মতিতে গৃহীত ও পালিত হয়।   তথ্যসূত্র    Breinstrup, Thomas, "2001 – Anno Europee de Linguas". Panorama in Interlingua, 2001, Issue 1.   বহিঃসংযোগ   European Day of Languages, - Council of Europe (en), (fr)  European Day of Languages - Council of Europe   Communication on Multilingualism by the European Commission (November 22, 2005) (press release)  European Day of Languages - UK  AEGEE-EDL  বিষয়শ্রেণী:ইউরোপ কাউন্সিল বিষয়শ্রেণী:ভাষা অর্জন বিষয়শ্রেণী:ইউরোপীয় ইউনিয়নের ভাষা নীতি বিষয়শ্রেণী:ধর্মনিরপেক্ষ ছুটির দিন বিষয়শ্রেণী:সেপ্টেম্বর উদ্‌যাপন বিষয়শ্রেণী:আন্তর্জাতিক ভাষা উদ্‌যাপন
ইসাবেল বায়রাকদারিয়ান (জন্ম: ১ ফেব্রুয়ারি, ১৯৭৪) হচ্ছেন একজন আর্মেনীয়-কানাডীয় অপেরা গায়িকা।   প্রারম্ভিক জীবন  ইসাবেল বায়রাকদারিয়ান লেবাননের যাহলে একটি আর্মেনিয়ান পরিবারে জন্মগ্রহণ করেন, তিনি কিশোরী থাকা সময়েই কানাডায় চলে যান। ইসাবেল বায়রাকদারিয়ান ইউনিভার্সিটি অফ টরোন্টো হতে ১৯৯৭ সালে প্রকৌশল বিজ্ঞানে স্নাতক ডিগ্রি লাভ করেন।   ক্যারিয়ার  ইসাবেল বায়রাকদারিয়ান তার সঙ্গীত ক্যারিয়ারের মধ্যে তার স্টেজে গান পরিবেশনকে তার উল্লেখযোগ্য বৈশিষ্ট্য হিসেবে উল্লেখ করা হয়। একই সাথে তিনি একটি অনন্য কর্মজীবনের পথ অনুসরণ করেছেন। ২০০০ সালে প্লাজাডো ডোমিংগো দ্বারা প্রতিষ্ঠিত অপেরালিয়া আন্তর্জাতিক অপেরা প্রতিযোগিতার থেকে তিনি মেট্রোপলিটান অপেরা, রয়্যাল অপেরা হাউস, লা স্কেলা, অপেরা ন্যাশনাল ডি প্যারিস, শিকাগোর লিরিক অপেরাতে উপস্থিত হয়ে তার আন্তর্জাতিক অপেরা ক্যারিয়ার শুরু করেছেন। সালজবুর্গ ফেস্টিভাল, ড্রেসডেন সেপারপার, বাভারিয়ান স্টেট অপেরা, সান ফ্রান্সিসকো অপেরা, সান্তা ফি অপেরা এবং কানাডিয়ান অপেরা কোম্পানিতেও তিনি অপেরা গান পরিবেশন করেছেন।  ইসাবেল বায়রাকদারিয়ান "এ লং জার্নি হোম" শিরোনামে একটি চলচ্চিত্রে অভিনয় করেছেন যেটির বিষয় হলো আর্মেনিয়াতে তার প্রথম সফর। অক্টোবর ২০০৮ সালে ইসাবেল বায়রাকদারিয়ান তার ভক্তদের একটি প্রধান উত্তর আমেরিকা সফরের আয়োজন করেন। তিনি টরন্টো, সান ফ্রান্সিস্কো, অরেঞ্জ কাউন্ট, ভ্যানকুভার, বস্টন এবং নিউ ইয়র্কের মতো শহরে গান পরিবেশন করেছেন। কার্নেগী হলের কনসার্টে তার সাথে কুমিতাস ভার্দাপেটও সঙ্গীত প্রদর্শন করেছেন। অ্যান ম্যানসন এবং পিয়ানোবাদক সার্ওজ ক্র্যাজিয়ান দ্বারা পরিচালিত মনিটোবা চেম্বার অর্কেস্ট্রায় তিনি অপেরা গান পরিবেশন করেছেন। এই স্মরণীয় সফরটি সকল গণহত্যার শিকারদের জন্য নিবেদিত ছিল এবং এই সফরটি জাতিসংঘ ও মানবাধিকার স্টাডিজের ইন্টারন্যাশনাল ইনস্টিটিউট (জুরিয়ান ইনস্টিটিউটের একটি বিভাগ) দ্বারা স্পনসর করা হয়েছিল।   পুরস্কার  অপেরালিয়া প্রতিযোগিতায় ইসাবেল বায়রাকদারিয়ান তার ক্যারিয়ারে প্রথম পুরস্কার জয়লাভ করেন এবং এর পাশাপাশি তিনি চারটি জুনো পুরস্কার জয়লাভ করেন। ইসাবেল বায়রাকদারিয়ান কুইন এলিজাবেথ দ্বিতীয় গোল্ডেন জুবিলি মেডেল, কানাডা কাউন্সিল অফ দ্য আর্টস থেকে ২০০৫ ভার্জিনিয়া পার্কার প্রাইজ, জর্জ লন্ডন ফাউন্ডেশন থেকে লিওনি রাইসানেক পুরস্কার লাভ করেন। ২০০৪ সালের ১৫ ই আগস্ট কিলিকিয়ার হোলি সিমির পক্ষ থেকে মেসব ম্যাশডট পদকThe Holy Sea of Cilicia Bestows the "Sourp Mesrob Mashdots" Medal to Soprano Isabel Bayrakdarian  Retrieved October 07, 2011. এবং ১৯৯৭ সালে একটি মেট্রোপলিটন অপেরা থেকে ন্যাশনাল কাউন্সিল পুরস্কার জয়লাভ করেন।   ব্যক্তিগত জীবন  ২০০৪ সালে তিনি পিয়ানো বাদক সেরুজ ক্র্যাজিয়ানর সাথে বিবাহ বন্ধনে আবদ্ধ হন। কানাডার অন্টারিও প্রদেশের টরোন্টোতে তাদের ছেলে, এরি এবং তাদের মেয়ে লেহার সাথে তারা দুজনে বসবাস করেন।   তথ্যসূত্র    বহিঃসংযোগ         নানসাচ রেকর্ডস এ ইসাবেল বায়রাকদারিয়ান  বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী